

Langusova ulica 4, 1000 Ljubljana T: 01 478 82 00

F: 01 478 81 39

E: gp.mope@gov.si

www.mope.gov.si

|  |  |  |  |  |  |  |
| --- | --- | --- | --- | --- | --- | --- |
| Številka: 35476-21/2024-2570-19 | | | | | | |
| Ljubljana, 6. 1. 2025 | | | | | | |
|  | | | | | | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | | | | | | |
| ZADEVA: Izbor stavb za sofinanciranje energetske prenove iz Sklada za podnebne spremembe – predlog za obravnavo | | | | | | |
| 1. Predlog sklepov vlade: | | | | | | |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) v zvezi s točko 1.1 Priloge Odloka o Programu porabe sredstev Sklada za podnebne spremembe za leta 2023–2026 (Uradni list RS, št. 106/23) je Vlada Republike Slovenije na ….... seji dne ……. sprejela    S K L E P:  Vlada Republike Slovenije je potrdila izbor naslednjih stavb za sofinanciranje energetske prenove stavb javnega sektorja iz Sklada za podnebne spremembe:   * Grad Turjak, Turjak bš, Turjak (k. o. 1711 Turjak, parc. št. \*1, št. stavbe 1949, EID: 1-00790); * Kulturni dom Črnomelj, Otona Župančiča 1, Črnomelj (k. o. 1535 Črnomelj, parc. št. 197, št. stavbe 1316, EID: 1-00089); * Grad Negova – objekt B, Negova 13, Gornja Radgona, (k. o. 208 Negova, parc. št. 1191/4, št. stavbe 398, EID: 1-00484) ter objekt pristava, Negova 13, Gornja Radgona (k. o. 208 Negova, parc. št. 1191/1, št. stavbe 404, EID: 1-00484).       Barbara Kolenko Helbl  generalna sekretarka    PREJMEJO:   * Ministrstvo za okolje, podnebje in energijo, Langusova ulica 4, Ljubljana; * Ministrstvo za finance, Župančičeva 3, Ljubljana; * Ministrstvo za kulturo, Maistrova ulica 10, Ljubljana;   + Služba Vlade Republike Slovenije za zakonodajo, Mestni trg 4, Ljubljana. | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | |
| / | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | |
| * mag. Bojan Kumer, minister, * mag. Tina Seršen, državna sekretarka, * Uroš Vajgl, državni sekretar,   - Andrej Gnezda, direktor Direktorata za podnebne politike,  - mag. Erik Potočar, vodja Sektorja za rabo energije. | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | |
| / | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | |
| / | | | | | | |
| 5. Kratek povzetek gradiva: | | | | | | |
| V skladu z Odlokom o Programu porabe sredstev Sklada za podnebne spremembe za leta 2023–2026 (Uradni list RS, št. 106/23) se v okviru ukrepa Javne stavbe (širši in ožji javni sektor) ter posebne vrste stavb sredstva namenjajo tudi sofinanciranju energetske prenove stavb, z namenom izboljšanja energetskega stanja stavb javnega sektorja, in sicer v naložbe, ki glede na izhodiščno stanje bistveno zmanjšajo porabo energije in dosegajo zelo visoko energetsko učinkovitost ter uvajajo obnovljive vire energije. V primeru, da so upravičenci do sofinanciranja neposredni in posredni proračunski uporabniki, lahko Vlada Republike Slovenije potrdi izbor stavb za sofinanciranje.  V Resoluciji o dolgoročni podnebni strategiji Slovenije do leta 2050 (Uradni list RS, št. 119/21 in 44/22 – ZVO-2) je v okviru točke 7.3.2 Ukrepi na področju kulturne dediščine za prilagajanje in blaženje podnebnih sprememb navedeno, da se bo Slovenija zavzemala za podporo vsebinskim in finančnim mehanizmom, ki bodo upoštevali kulturno dediščino pri zmanjševanju koncentracije toplogrednih plinov, tveganj nesreč in drugih vplivov podnebnih sprememb. Za ta namen se bo zagotavljajo finančne vire za širše prenove stavb kulturne dediščine kot posebne skupine stavb. S sredstvi Sklada za podnebne spremembe se bo v višini 3,6 milijona evrov sofinanciralo energetsko prenovo stavb kulturne dediščine, in sicer: Grad Turjak, Turjak bš, Turjak, Kulturni dom Črnomelj, Otona Župančiča 1, Črnomelj in Grad Negova – objekt B ter objekt pristava, oba na naslovu Negova 13, Gornja Radgona. | | | | | | |
| 6. Presoja posledic za: | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | DA | |
| b) | usklajenost slovenskega pravnega reda s pravnim redom Evropske unije: | | | | NE | |
| c) | administrativne posledice | | | | NE | |
| č) | gospodarstvo, zlasti mala in srednja podjetja ter konkurenčnost podjetij | | | | NE | |
| d) | okolje, vključno s prostorskimi in varstvenimi vidiki | | | | NE | |
| e) | socialno področje | | | | NE | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | NE | |
| 7.a Predstavitev ocene finančnih posledic nad 40.000 EUR:  (Samo če izberete DA pod točko 6.a.)  Sredstva za sofinanciranje energetskih sanacij so rezervirana v okviru evidenčnega projekta Sklada za podnebne spremembe, 2550-17-0003 Poraba sredstev Sklada za podnebne spremembe, in sicer v letu 2025 2.295,860,27 evrov in v letu 2026 v višini 1.267.010,59 evrov. | | | | | | |
| Ocena finančnih posledic, ki niso načrtovane v sprejetem proračunu | | | | | | |
|  | | Tekoče leto (t) | t + 1 | t + 2 | | t + 3 |
| Predvideno povečanje (+) ali zmanjšanje (**–**) prihodkov državnega proračuna | |  |  |  | |  |
| Predvideno povečanje (+) ali zmanjšanje (**–**) prihodkov občinskih proračunov | |  |  |  | |  |
| Predvideno povečanje (+) ali zmanjšanje (**–**) odhodkov državnega proračuna | |  |  |  | |  |
| Predvideno povečanje (+) ali zmanjšanje (**–**) odhodkov občinskih proračunov | |  |  |  | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | |  |  |  | |  |

|  |  |  |  |  |
| --- | --- | --- | --- | --- |
| II. Finančne posledice za državni proračun | | | | |
| II.a Pravice porabe za izvedbo predlaganih rešitev so zagotovljene: | | | | |
| Ime proračunskega uporabnika | Šifra in naziv ukrepa, projekta | Šifra in naziv proračunske postavke | Znesek za tekoče leto (2025) | Znesek za t + 1(2026) |
| MK | 3340-22-0049 Črnomelj – celovita prenova kulturnega spomenika | 231758 Sklad za podnebne spremembe | 0 | 0 |
| MK | 3340-22-0006 Grad Turjak – obnova kulturnega spomenika 2022-2026 | 231758 Sklad za podnebne spremembe | 0 | 0 |
| SKUPAJ | | | **0** | 0 |

|  |  |  |  |  |
| --- | --- | --- | --- | --- |
| II.b Manjkajoče pravice porabe bodo zagotovljene s prerazporeditvijo: | | | | |
| Ime proračunskega uporabnika | Šifra in naziv ukrepa, projekta | Šifra in naziv proračunske postavke | Znesek za tekoče leto (2025) | Znesek za t + 1 (2026) |
| MOPE | 2550-17-0003 Poraba sredstev Sklada za podnebne spremembe | 231758 Sklad za podnebne spremembe | 2.295.860,27 | 1.267.010,59 |
| SKUPAJ | | | 2.295.860,27 | 1.267.010,59 |

|  |  |  |  |
| --- | --- | --- | --- |
| II.c Načrtovana nadomestitev zmanjšanih prihodkov in povečanih odhodkov proračuna: | | | |
| Novi prihodki | Znesek za tekoče leto (t) | | Znesek za t + 1 |
|  |  | |  |
| SKUPAJ |  | |  |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   V obrazložitvi.  **II. Finančne posledice za državni proračun**  Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:   * proračunski uporabnik, ki bo financiral novi projekt oziroma ukrep, * projekt oziroma ukrep, s katerim se bodo dosegli cilji vladnega gradiva, in * proračunske postavke.   Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | |
| 7.b Predstavitev ocene finančnih posledic pod 40.000 EUR: / | | | |
| **8. Predstavitev sodelovanja z združenji občin:** | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | **NE** | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani: | | | |
| 9. Predstavitev sodelovanja javnosti: | | | |
| Gradivo je bilo predhodno objavljeno na spletni strani predlagatelja: | | NE | |
| Predlog gradiva ni takšne narave, da bi bila potrebna predhodna objava. | | | |
|  | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | DA | |
| **11. Gradivo je uvrščeno v delovni program vlade:** | | NE | |
| mag. Bojan Kumer  MINISTER | | | |

**OBRAZLOŽITEV**

V skladu z Odlokom o Programu porabe sredstev Sklada za podnebne spremembe za leta 2023–2026 (Uradni list RS, št. 106/23) se v okviru ukrepa Javne stavbe (širši in ožji javni sektor) ter posebne vrste stavb sredstva namenjajo tudi sofinanciranju energetske prenove stavb, z namenom izboljšanja energetskega stanja stavb javnega sektorja, in sicer v naložbe, ki glede na izhodiščno stanje bistveno zmanjšajo porabo energije in dosegajo zelo visoko energetsko učinkovitost ter uvajajo obnovljive vire energije (v nadaljevanju: OVE). V primeru, da so upravičenci do sofinanciranja neposredni in posredni proračunski uporabniki, lahko Vlada Republike Slovenije potrdi izbor stavb za sofinanciranje.

V Resoluciji o dolgoročni podnebni strategiji Slovenije do leta 2050 (Uradni list RS, št. 119/21 in 44/22 – ZVO-2) je v okviru točke 7.3.2 Ukrepi na področju kulturne dediščine za prilagajanje in blaženje podnebnih sprememb navedeno, da se bo Slovenija zavzemala za podporo vsebinskim in finančnim mehanizmom, ki bodo upoštevali kulturno dediščino pri zmanjševanju koncentracije toplogrednih plinov, tveganj nesreč in drugih vplivov podnebnih sprememb. Za ta namen se bo zagotavljajo finančne vire za širše prenove stavb kulturne dediščine kot posebne skupine stavb. Po podatkih iz leta 2019 je v Sloveniji 1.186.485 stavb (13,40 odstotkov vseh stavb) registriranih kot nepremična kulturna dediščina, bodisi kot samostojna stavbna dediščina ali stavbe s parki in vrtovi bodisi kot del naselja ali kulturne krajine. Ob primerjavi stavb z enako stopnjo energetske učinkovitosti prihranki pri ponovni uporabi po prenovi znašajo med 4 in 46 odstotki v primerjavi z novogradnjo ob upoštevanju predpostavke, da bi bila energetska učinkovitost obnovljenih in novih stavb enaka. Energetsko učinkovitost in posledično zmanjšanje emisij CO2 večine stavb kulturne dediščine je možno izboljšati, kar pripomore, da navedene stavbe ostanejo bivanjske in uporabne tudi v prihodnje. V primerjavi z energetsko učinkovitejšimi novogradnjami ponovna uporaba stavb s povprečno stopnjo energetske učinkovitosti neposredno vpliva na takojšnje zmanjšanje vpliva na podnebne spremembe (vir: Trajnostni vidiki investicij na področju vzdrževanja objektov nepremične kulturne dediščine v Sloveniji glede na Uredbo (EU) 2020/852).

V okviru izbora stavb za sofinanciranje ukrepa Javne stavbe (širši in ožji javni sektor) ter posebne vrste stavb iz Programa porabe sredstev Sklada za podnebne spremembe se je pri izboru stavb javnega sektorja upoštevala obravnava stavb s posebnim statusom, doseženi možni prihranki energije in povečanje deleža obnovljivih virov energije, komplementarnost in sinergija virov financiranja, možnost izvedbe v letih 2025 in 2026 ter čim dlje pripravljena dokumentacija za izvedbo projekta. Na osnovi teh meril je Ministrstvo za kulturo predlagalo izbor stavb, ki jih je Ministrstvo za okolje, podnebje in energijo glede na razpoložljivost in namen sredstev odobrilo in posredovalo v potrjevanje na Vlado Republike Slovenije za njeno izvedbo.

Preglednica 1: Izbor stavb za sofinanciranje energetske prenove iz Sklada za podnebne spremembe

|  |  |  |  |  |
| --- | --- | --- | --- | --- |
| Objekt | Ocena skupne rabe energije pred sanacijo (kWh/leto) | Ocena skupne rabe energije po sanaciji (kWh/leto) | Učinki izvedbe ukrepa  (kWh, emisije toplogrednih plinov, % iz OVE) | Ocenjena vrednost investicije  (v EUR) |
| Grad Turjak (k. o. 1711 Turjak, parc. št. \*1, št. stavbe 1949) | 468.330 | 379.855 | Skupni prihranek končne energije: 88.475 kWh/leto,  Skupno zmanjšanje emisij toplogrednih plinov (kg ekvivalenta CO2): 72,2 t/leto  Povečanje deleža energije iz OVE: 38 % | 1.002.117,58 |
| Objekt | Ocena skupne rabe energije pred sanacijo (kWh/leto) | Ocena skupne rabe energije po sanaciji (kWh/leto) | Učinki izvedbe ukrepa  (kWh, emisije toplogrednih plinov, % iz OVE) | Ocenjena vrednost investicije  (v EUR) |
| Kulturni dom Črnomelj (k. o. 1535 Črnomelj, parc. št. 197, št. stavbe 1316) | 124.309 | 82.076 | Skupni prihranek končne energije: 42.233 kWh/leto,  Skupno zmanjšanje emisij toplogrednih plinov (kg ekvivalenta CO2): 24,4 t/leto  Povečanje deleža energije iz OVE: 44 % | 1.794.801,48 |
| Grad Negova – objekt B (k. o. 208 Negova, parc. št. 1191/4, št. stavbe 398) in  Grad Negova – pristava (k. o. 208 Negova, parc. št. 1191/1, št. stavbe 404) | 350.900 | 221.151 | Skupni prihranek končne energije: 128.749 kWh/leto,  Skupno zmanjšanje emisij toplogrednih plinov (kg ekvivalenta CO2): 17,3 t/leto  Povečanje deleža energije iz OVE: 41 % | 765.951,80 |
| **SKUPAJ** | **943.539** | **683.082** |  | **3.562.870,86** |

Pri energetski prenovi stavb, ki imajo prepoznavne stavbne elemente, oziroma so zavarovane kot kulturna dediščina, običajno ni mogoče celovito energetsko prenoviti na način, ki ne bi negativno vplival na varovane vrednote. Obseg energetske prenove je zato odvisen od arhitekturnega in zgodovinskega pomena posamezne stavbe, ki morata biti upoštevana, s čimer se zagotavljajo nadaljnji obstoj in obogatitev kulturne dediščine ter njeno vzdrževanje, obnova, prenova, uporaba in oživljanje tako, da posegi vanjo ne spreminjajo videza, strukture, notranjih razmerij in uporabe dediščine.

Skupna vrednost investicij energetske prenove bo znašala 3,6 milijona evrov. Po izvedeni sanaciji se ocenjuje prihranek skupne rabe energije 260.457 kWh na leto, povečanje deleža OVE med 38 % in 44 % pri posamezni stavbi, 115 ton letnega zmanjšanja emisij toplogrednih plinov (kg ekvivalenta CO2). S tem bo energetsko prenovljenih 6.110 m2.